《赠李解元》
明代·王尚絅

易水萧飕处，秋风听短吟。
云来村树暝，虫响豆花深。
旧箧犹悬剑，高斋已罢吟。
留君浑未得，寂寞数年心。

作者简介：（1478—1531）絅一作纲。明河南郏县人，字锦夫，号苍谷。弘治十五年进士。授兵部职方主事，改吏部，有声望，出为山西参政。三疏乞养，不待报即归，隐居十五年，时乘驴出游，又筑读书台，与古人神交。嘉靖初搜访遗逸，复起为陕西左参政，调浙江右布政使。卒于官，年五十四。有《苍谷集》。